b'\n_START_ARTICLE_\nHidroksizin\n_START_SECTION_\nMehanizem delovanja\n_START_PARAGRAPH_\nPoglavitni mehanizem delovanja hidroksizina je mo\xc4\x8dan inverzni agonizem na histaminskih receptorjih H\xe2\x82\x81 (K\xe1\xb5\xa2 = 2 nM). Za razliko od drugih antihistaminikov prve generacije izkazuje le zanemarljivo afiniteto do muskarinskih receptorjev (K\xe1\xb5\xa2 = >10,000 nM) in zato ne povzro\xc4\x8da klini\xc4\x8dno pomembnih antiholinergi\xc4\x8dnih u\xc4\x8dinkov. Poleg antihistaminskega delovanja izkazuje tudi antagonisti\xc4\x8dne u\xc4\x8dinke na receptorje 5-HT2A, (K\xe1\xb5\xa2 = ~50 nM), D\xe2\x82\x82 (K\xe1\xb5\xa2 = 378 nM) in \xce\xb1\xe2\x82\x81-adrenergi\xc4\x8dne receptorje (K\xe1\xb5\xa2 = ~300 nM)._NEWLINE_Njegovo anksioliti\xc4\x8dno delovanje je verjetno posledica antiserotonegi\xc4\x8dnih u\xc4\x8dinkov. Drugi antihistaminiki brez zaviralnega u\xc4\x8dinka na serotoninske receptorje namre\xc4\x8d ne izkazujejo tega delovanja.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nHidroksizin lahko povzro\xc4\x8di hudo omotico. Zaspanost obi\xc4\x8dajno izzveni po nekaj dneh uporabe zdravila. Bla\xc5\xbeji ne\xc5\xbeeleni u\xc4\x8dinki so suha usta, drhtavica in drugi ne\xc5\xbeeleni gibi, zlasti pri visokih odmerkih.'